O Festival d'a Canción d'Eurovisión ye un concurso televisivo de caracter anyal, en o qual participan interpretes representants d'as televisions (en a suya mayoría publicas) de países miembros d'a Unión Europea de Radiodifusión. Lo festival ha estau transmitiu cada anyo dende 1956, estando lo programa de televisión mas antigo que encara se transmite en o mundo, recibindo en 2015 lo record Guinness como la competición musical televisiva mas loncheva d'o mundo. Amás, ye lo festival d'a canción mas gran en termins d'audiencia, la que s'ha estimau entre 100 y 600 millons internacionalment. L'evento ye transmitiu en totz, mesmo en países que no participan en o mesmo. Lo festival ye historicament conoixiu per estar promotor de mosica pop. Manimenos, en anyos recients s'han presentau en o festival varios temas perteneixients a atros cheneros como musica arabe, dance, tango, reguetón, heavy metal, pop-rap, punk, rock, electronica, entre atros.